Rijeka, 27. listopada 2020.g.

**NAJAVA DOGAĐANJA I POZIV ZA MEDIJE**

**Festival TranziT predstavlja:  
*DRAGOCJENI BISER* – PREDSTAVA FIZIČKOG KAZALIŠTA**

**U srijedu, 28. listopada 2020.g. u 19.00 sati u HKD-u na Sušaku** (Strossmayerova 1, Rijeka) **održat će se druga izvedba predstave fizičkog kazališta *Dragocjeni biser*. Nastavak je to festivala Tranzit, u produkciji** [**Kreativnog laboratorija suvremenog kazališta KRILA**](http://www.krila.org)**, koji je dio programa Kuhinja različitosti Rijeke 2020 – Europske prijestolnice kulture.**   
 **Predstava se bavi osobnim ulogama, identitetom i društvenim odnosima, a glavni motivi predstave su poniranje, refleksija i neprestano suočavanje sa samim sobom te traženje autentičnog unutarnjeg bića i istinskog puta.  
Cijena ulaznice je 50 kuna, a ulaznice se mogu rezervirati na** [**www.krila.org**](http://www.krila.org) **ili e-mailom na** [**info@krila.org**](mailto:info@krila.org)**.**

Prema konceptu, režiji i koreografiji **Ivane Peranić**, autorica i njena scenska partnerica **Andrea Crnković** tragaju za stvarnošću. U predstavi je naglasak stavljen na autoričinu samo-refleksiju **u kojima se miješa subjektivno i fikcionalno, stvarno i performativno**. Autorski tim je veliku pažnju posvetio **suigri i međusobnoj povezanosti scenskih elemenata koreografije, svjetla, glazbe, rekvizita i kostimografije**.

**Predstava se održava uz poštivanje svih važećih mjera za sprječavanje zaraze bolešću COVID-19. Svi se posjetitelji pozivaju na poštivanje mjera: pojačanu osobnu higijenu, fizičku udaljenost te ispravno nošenje zaštitnih maski za lice. Osobama starije životne dobi ili oboljelima od kroničnih bolesti ne preporučuje se dolazak na događanje.**

Aktivnosti projekta provode se uz financijsku podršku **RIJEKE 2020**, **Zaklade Kultura nova** i **Austrijskog kulturnog foruma Zagreb**.

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42